[{"text_idx": "#000001", "text": "Fel Menter Gymdeithasol, rydym yn credu yn y gwerth cymdeithasol a ddaw o gyd-gynllunio gwasanaethau gyda phobl. Rydym o\u2019r gred y dylid cydnabod a gwerthfawrogi profiadau bywyd pobl wrth gyd-gynllunio gwasanaethau gwell. Cynhaliwyd gweithdy gyda phobl ifanc yn ddiweddar, i drafod ad-daliad am gymryd rhan yn ein gwaith Cynllunio Gwasanaeth a Chyd-gynllunio Cyfryngau."}, {"text_idx": "#000002", "text": "Mae ProMo-Cymru yn gweithio gyda sefydliadau cyhoeddus a\u2019r trydydd sector yn eu cynorthwyo i gyrraedd mwy o bobl a chyflwyno gwasanaethau digidol gwell. Er mwyn gwneud hyn, rhaid cynnal yr hyn y gelwir yn \u2018ymchwil defnyddiwr\u2019 yn y byd cynllunio digidol. Golygai hyn ein bod yn siarad gyda phobl er mwyn dysgu mwy amdanyn nhw a\u2019u hanghenion. Weithiau, rydym yn dangos prototeip rhywbeth sydd wedi\u2019i greu i weld sut y byddant yn ei ddefnyddio mewn gwirionedd."}, {"text_idx": "#000003", "text": "I helpu gyda\u2019r broses yma, pan fydd y prosiect yn caniata\u0301u, rydym yn aml yn talu pobl ifanc fel staff sydd yn gweithio ar liwt eu hunain. Mae hyn yn help iddynt gael profiad gwaith a bod yn rhan weithgar o brosiect o\u2019r cychwyn cyntaf hyd at y diwedd. Dyma y gwnaethpwyd wrth gefnogi\u2019r Ti\u0302m Pobl Ifanc yn Arwain, fu\u2019n ymchwilio anghenion pobl ifanc ar gyfer Cronfa Gymunedol y Loteri Genedlaethol. Gyda phrosiectau eraill roedd pobl ifanc yn blaenoriaethu\u2019r cyfle i gael eu clywed, fel y fideo \u2018Think Again!\u2019 cyd-gynlluniwyd gyda YMCA Caerdydd."}, {"text_idx": "#000004", "text": "Mae sgyrsiau am yr hyn sydd yn waith gwirfoddol neu waith taledig yn gallu bod yn ddryslyd wrth reoli elusennau, ond roeddem yn awyddus i gael clywed yr hyn roedd gan bobl ifanc i\u2019w ddweud."}, {"text_idx": "#000005", "text": "Yr hyn mae pobl ifanc yn gwerthfawrogi"}, {"text_idx": "#000006", "text": "\u00b7 Cyfleoedd i gymryd rhan mewn pethau eraill"}, {"text_idx": "#000007", "text": "\u00b7 Crynodeb o ganlyniadau i ddangos gwerth eu cyfraniad"}, {"text_idx": "#000008", "text": "\u00b7 Cefnogaeth iechyd meddwl a llesiant"}, {"text_idx": "#000009", "text": "\u00b7 Sesiynau helpu gyda CV"}, {"text_idx": "#000010", "text": "Yn y gweithdy, dywedodd y bobl ifanc efallai bod angen lefelau ad-dalu gwahanol i gyd-fynd a\u0302 lefelau gwahanol o gyfranogiad. Roedd y bobl ifanc yn deall gall fod cyfyngiadau cyllid weithiau. Roeddent hefyd yn deall byddai rhai prosiectau yn buddio\u2019n well gyda gwirfoddolwyr neu yn cymryd ychydig funudau yn unig, tra bod eraill yn gweddu\u2019n well neu angen cyflogi staff. Cytunwyd ar bwysigrwydd cynnwys pobl ifanc yn y sgwrs am ad-daliadau wrth gymryd rhan mewn gweithgareddau sydd a\u0302 budd cymdeithasol bwriadedig. Roedd y bobl ifanc yn ymwybodol bod rhwystrau ariannol yn gallu atal mynediad ecwiti\u0308ol a bod talu rhywun yn gallu rhoi cyfle iddynt gymryd rhan."}, {"text_idx": "#000011", "text": "Mae fframwaith syml wedi cael ei greu i sefydliadau sydd yn cynnwys pobl wrth drafod ad-daliad:"}, {"text_idx": "#000012", "text": "Os oes gennych chi\u2019r gyllideb = gofynnwch."}, {"text_idx": "#000013", "text": "Beth ydym ni am wneud yn wahanol?"}, {"text_idx": "#000014", "text": "Byddem yn parhau i gynnwys pobl ifanc ac, ble\u2019n bosib, eu cyflogi. Mae hyn yn sicrhau gwir lais ieuenctid yn ein prosiectau ac yn caniata\u0301u i nifer o bobl ifanc gael cyfle cyflogaeth gyntaf."}, {"text_idx": "#000015", "text": "Un o\u2019r pethau gwerthfawrogwyd gan y bobl ifanc oedd gweld canlyniadau\u2019r cyfraniad. Dywedodd rhai pobl ifanc eu bod wedi cymryd rhan mewn amryw o ymgynghoriadau neu weithgareddau cyd-gynhyrchu, ond prin ddim ohonynt oedd wedi clywed am y gwahaniaeth gwnaed y cyfraniad yma. Byddem yn sicrhau ein bod yn rhoi gwybod am ganlyniadau ein prosiectau i\u2019r holl bobl sydd yn cymryd rhan yn ein prosiectau. Mae hwn yn newid syml, gyda\u2019r gobaith y bydd yn cael effaith bositif ar gyfranogiad ac yn grymuso mwy o bobl i newid pethau er gwell."}, {"text_idx": "#000016", "text": "Os hoffech siarad a\u0302 ni am Gynllunio Gwasanaeth, e-bostiwch: nathan@promo.cymru"}, {"text_idx": "#000017", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]